[{"text_idx": "#000002", "text": "1980ko hamarkada bete-betean bizi izan zenuten guztiok gogoratuko zarete ziur aski argazki honetaz, begi horietaz eta neskatoaren izenaz. 13 urte neukan telebistan irudi latz horiek ikusi nituenean, mundu osoa hunkituta utzi zuten irudi horiek."}, {"text_idx": "#000004", "text": "Isabel Allendek \u201cDe barro estamos hechos\u201d istorio laburra idatzi zuen eta Azucena zen fikzio horretan Omayra. Rolf Carle\u0301, bestela, azken momentua arte ondoan eduki zuen pertsonaia zen, ahalegin guztiak alferrik egin zituena zulo horretatik ateratzeko. \u201cHainbeste min jasan ezin zuenean, neskatoa behingoz hiltzearen alde isilik otoitz egin zuena. Dena amaitu zenean salbamendu-jaka kendu ziona, betazalak itxi, bularraren aurka minutu batzuetan estutu eta azkenik askatu zuena. Azucena astiro-astiro lokatzetan behera murgilduz desagertu egin zen.\u201d"}, {"text_idx": "#000008", "text": "Beraz pentsaezina baino posiblea eta are pozgarria izango zen neuretzat Elgetan gabonilaren 4an elurra egotea, Euskararen Egunaren biharamunean. Nahiz eta nahikoa opari handia izan lagun artean dokumentala estreinatzea Espaloia Kafe Antzokian, gonbidatu bereziekin batera: proiektu honetan parte hartu duten pertsona guztiak (ea!), lankide ohi eta lagun debagoiendar batzuk eta gertuko senideak."}, {"text_idx": "#000009", "text": "Badator beraz estreinaldia, ilusioz beteta, eta atzetik Euskadiko Zainketa Aringarrietako elkartearen jardunaldia EHUko Bizkaia Aretoan (Abandoibarra) abenduaren 12an, Bilboko \u2018Manhattan berrian\u2019, bertan ere arratsaldeko 5etan \u201cAulki Hutsak\u201d aurkeztuko dugularik."}, {"text_idx": "#000012", "text": "\u201dAmaren heriotzak libreago egin ninduen\u201d"}, {"text_idx": "#000014", "text": "Mari Luz Esteban orain dela 3 urte ezagutu nuen. OEEren 20. jardunaldiak prestatzen ari ginen Arantzazun eta hizlari moduan gonbidatu genuen. Oso oroitzapen ona daukat bere erantzunaz, bere jarreraz eta bere hitzaldiaz, izenburu iradokitzailea bezain erakargarria zuena: \u201cMedikuntza, Antropologia eta Feminismoa\u201c. Borobila izan zen bere aportazioa, zinez eskertzekoa."}, {"text_idx": "#000015", "text": "Berriki poema liburu bat argitaratu du Pamiela argitaletxearekin, izenburu guztiz iradokitzailearekin oraingoan ere bai. Euskaraz argitaratzen duen lehenengoa:"}, {"text_idx": "#000018", "text": "Betiko herrialdeetan kontu hau araututa dago: Ezintasun fisikoa edo psikikoa daukan pertsona batek sexualitatea bizitzeko aukera izatea, alegia. Gaia modu grafikoan eraman dute zinemara (\u201cThe Sessions\u201d*), Mark O\u2019Brien-en benetako kasuan oinarritutakoa. Poliomielitisak jota, mugitzeko gaitasuna modu oso larrian murriztuta zeukan, eta arnasa hartzeko ere makina baten laguntza behar zuen., \u201cburdinezko birika\u201d delakoa. Hala ere, erekzioaren funtzioa eta desio sexuala mantentzen zituen O\u2019Brienek, eta horrek bultzatu zuen sexu laguntzaile bat kontratatzera. Idazlea ere bazen eta, besteak beste, izenburu ezin esplizitoagoak zituzten lanak egin zituen: \u201cBreathing\u201d eta \u201cHow I Became a Human Being: A Disabled Man\u2019s Quest for Independence\u201d."}, {"text_idx": "#000019", "text": "49 urterekin hil zen baina, bizitzari urteak gehitu baino, jakin izan zuen urteei bizitza ematen. Sarritan erabiltzen dugun leloa berak praktikan ederto ipini zuen: Info+"}, {"text_idx": "#000022", "text": "Pasa diren irailaren 14an eta 15ean estreinatu zuen Kabia Teatro konpainiak Bilbon \u201cItzala\u201d izeneko produkzioa. Testua Jokin Oregirena da, azken aldi honetan guztiz emankorra dabilen idazlea dena eta antzerkiaren arloan esperientzia dexente pilatzen ari dena. Aktoreak bi dira, Joseba Uribarri eta Florentino Badiola. \u2018Nor\u2019 pertsonaia nagusia da, eta \u2018Itzala\u2019 bere ondoan dagoena (=Herioa)."}, {"text_idx": "#000024", "text": "Erantzunaren bila, hurrengo emanaldien zain."}]